Diaľnica A1 (Rakúsko)

Diaľnica A1 (, doslovne Západná diaľnica) je 291,959 km dlhá rakúska diaľnica vedúca z Viedne cez Sankt Pölten, Linz, Salzburg až na štátnu hranicu s Nemeckom. Prechádza štyrmi spolkovými krajinami - okrem Viedne ešte cez Dolné Rakúsko, Horné Rakúsko a Salzbursko. 

Po celej svojej dĺžke je súčasťou európskej cesty 60. Okrem toho medzi križovatkami Linz a Salzburg sa trasa diaľnice zhoduje s trasou E55 a na úseku Salzburg - nemecká hranica je súčasťou E52. 

Diaľnica A1 patrí medzi najdôležitejšie diaľnice v Rakúsku. Je význam i zaťaženie vzrástlo po páde železnej opony a otvorení hraníc krajín tzv. Východného bloku. Na nemeckej strane na rakúsku A1 nadväzuje diaľnica A8 smerujúca do Mníchova. 

Diaľnica A1 je najstaršia diaľnica v Rakúsku a druhá najdlhšia (po A2). Začína od križovatky na západnom okraji Viedne Auhof (Wien) kde má kilometrovník 9 KM a končí na rakúskom území za Salzburgom po viac ako 290 kilometroch buď prechodom do Nemecka alebo pokračovaním po Tauern Autobahn (A 10) v Rakúsku. Na úseku KM 154,9 – 175,5 (výjazd Enns-Steyr po diaľničnú križovatku Haid) je rýchlosť obmedzená na 100 a menej km/h zákonom na ochranu ovzdušia (IG-L -  Immissionsschutzgesetz - Luft). 

 História 
História diaľnice sa začala písať v roku 1937, keď rakúske územie tajne preskúmavali nemeckí inžinieri zamaskovaní za turistov. Po pripojení Rakúska v marci 1938 k Nemeckej ríši sa vypracovali podrobné plány na výstavbu Ríšskej diaľnice 26, ktorá mala spájať Nemecko s takzvanou Ostmark (Východnou markou - fašistický názov Rakúska). Diaľnica sa začala stavať 7. apríla 1938 zo Walls-Siezenheimu pri Salzburgu za prítomnosti Adolfa Hitlera a už v lete bolo vo výstavbe 60 kilometrov. Kvôli nedostatku pracovných síl z dôvodu rozpútania druhej svetovej vojny mala výstavba veľký časový sklz, preto prvé dva úseky v dĺžke 16,8 km od hranice Walserberg po Salzburg-Mitte boli dané do prevádzky v roku 1942. Nasledujúci rok bola výstavba diaľnic v Nemecku zastavená. 

Po druhej svetovej vojne boli pokusy o znovuobnovenie výstavby zo strany západných okupačných armád, avšak Sovietsky zväz s tým nesúhlasil. Intenzívna výstavba bola preto možná až po odsune sovietskych vojsk z Rakúska a získaní neutrality v lete 1955. Oficiálne sa výstavba začala dňa 17. júla 1954 pri obci Hallwang, severovýchodne od Salzburgu (úsek Zilling - Mondsee). Nasledujúci rok sa obnovila i výstavba úsekov Ennsdorf - Sattledt a Sankt Christophen - Pöchlarn, rozostavaných ešte počas vojny. Výstavba pokračovala v rýchlom tempe a 12. mája 1967 bol do prevádzky odovzdaný posledný chýbajúci úsek Amstetten-West - Amstetten-Ost.

Úsek Dĺžka Dátum otvoreniaWien-Auhof - Preßbaum18,019 km22.12.1966Preßbaum - Sankt Christophen13,093 km16.12.1961Sankt Christophen - Pöchlarn49,797 km3.12.1958Pöchlarn - Amstetten-Ost18,126 km16.12.1961Amstetten-Ost - Amstetten-West13,494 km12.5.1967Amstetten-West - Ennsdorf29,176 km10.12.1965Ennsdorf - Sattledt43,233 km3.12.1958Sattledt - Vorchdorf12,430 km26.8.1960Vorchdorf - Regau16,467 km7.10.1960Regau - Seewalchen 10,769 km15.6.1963 (polovičný profil)5.12.1964 (plný profil)Seewalchen - Straß 13,400 km31.7.1963 (polovičný profil)5.12.1964 (plný profil)Straß - Traschwand 2,500 km7.8.1963 (polovičný profil)5.12.1964 (plný profil)Traschwand - Mondsee 14,195 km26.10.1963 (polovičný profil)5.12.1964 (plný profil)Mondsee - Zilling19,300 km24.6.1958Zilling - Salzburg-Mitte7,700 km12.10.1951Salzburg-Mitte - Walsergerg9,900 km13.9.1941

 Dôležité križovatky 
Diaľnica sa počas svojej trasy križuje s viacerými diaľnicami a rýchlostnými cestami:

 Diaľničné križovatky (nem. Knoten)  Popis(9)Auhof (Wien)Začiatok diaľnice (9 km je vzdialenosť do centra Viedne - na napojenie na Wiener Straße) x25px|link=Diaľnica A21 (Rakúsko)  25px|v prevádzke (32)  Knoten (Altengbach) Steinhäusl  Križovatka Steinhäusl 32 kilometrov západne od Viedne, kríženie s diaľnicou A21, ktorá tvorí časť obchvatu mesta. Tvarovo ide o rozštepovú križovatku. x25px|link=Rýchlostná cesta S33 (Rakúsko)  25px|v prevádzke (55)  Knoten Sankt Pölten  Na 55. kilometri sa A1 križuje s rýchlostnou cestou S33, ktorá smeruje cez mesto Sankt Pölten na sever až do mesta Krems an der Donau. Tvarovo je to trúbkovitá križovatka, ktorá leží juhovýchodne od Sankt Pöltenu. x25px|link=Rýchlostná cesta S34 (Rakúsko)  25px|v pláne (60)  Knoten Schwadorf  O päť kilometrov ďalej je plánovaná križovatka s S34.  x25px|link=Diaľnica A7 (Rakúsko)  25px|v prevádzke (169)  Knoten Linz  Na 169. kilometri sa nachádza križovatka Linz, na ktorej sa A1 križuje s A7, ktorá odtiaľ smeruje na sever smerom na české hranice.  x25px|link=Diaľnica A25 (Rakúsko)  25px|v prevádzke (175)  Knoten Haid  O šesť kilometrov ďalej je postavená križovatka Haid s diaľnicou A25, ktorá tvorí spojku s diaľnicou A8. Tvarovo je to trúbkovitá križovatka. x25px|link=Diaľnica A8 (Rakúsko)  25px|v prevádzke (196)  Knoten Voralpenkreuz  S A8 sa A1 križuje o dvadsať kilometrov ďalej v križovatke Voralpenkreuz. x25px|link=Diaľnica A9 (Rakúsko)  Tam sa pripája aj diaľnica A9, ktorá vedie od slovinskej hranice a mesta Graz.  x25px|link=Diaľnica A10 (Rakúsko)  25px|v prevádzke (298)  Knoten Salzburg  Poslednou križovatkou je križovatka Salzburg, kde je možnosť odbočiť na diaľnicu A10, ktorá ďalej smeruje cez Alpy do mesta Villach.

 Rozšírenia 
Po dostavaní východo-západného spojenia krajiny v podobe A1 sa začalo vzhľadom na vzrastajúcu hustotu dopravy uvažovať o jej postupnom rozširovaní. Spoločnosť ASFiNAG vypracovala plány na rozšírenie diaľnice na tri pruhy medzi križovatkami Steinhäusl a Voralpenkreuz, čo predstavuje vzdialenosť 164 kilometrov. 7. októbra 2005 bol po 23 mesiacoch výstavby otvorený prvý, 21 kilometrov dlhý trojpruh na úseku Voralpenkreuz-Haid v Hornom Rakúsku. Výstavba pokračovala ďalej, takže dnes je k dispozícii súvislý trojpruh vrátane krajnice a núdzových zálivov v pôvodne zamýšľanej dĺžke 164 kilometrov.

 Galéria 
<center><center>

 Iné projekty 

 Externé odkazy 
 ASFiNAG (Správca diaľnice)
 Zoznam výjazdov, odpočívadiel a iných objektov
 Aktuálne dopravné informácie 

1
Kategória:Doprava vo Viedni
Kategória:Doprava v Dolnom Rakúsku
Kategória:Doprava v Hornom Rakúsku
Kategória:Doprava v Salzbursku